

МОНГОЛ УЛСЫН ХУУЛЬ

2022 оны 06 сарын 17 өдөр Төрийн ордон, Улаанбаатар хот

**ЖИЖИГ, ДУНД ҮЙЛДВЭР, ҮЙЛЧИЛГЭЭГ**

**ДЭМЖИХ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Жижиг, дунд үйлдвэр, үйлчилгээг дэмжихтухай хуулийн 7 дугаар зүйлд доор дурдсан агуулгатай 7.1.8, 7.1.9, 7.1.10 дахь заалт нэмсүгэй:

“7.1.8.тамхи, согтууруулах ундааны үйлдвэрлэл, импорт, экспорт;

7.1.9.төлбөрт таавар, бооцоот тоглоом, эд мөнгөний хонжворт сугалаа;

7.1.10.банк, банк бус санхүүгийн үйл ажиллагаа, даатгалын үйлчилгээ.”

**2 дугаар зүйл.**Жижиг, дунд үйлдвэр, үйлчилгээг дэмжихтухай хуулийн 7 дугаар зүйлийн 7.1.1 дэх заалтыг хүчингүй болсонд тооцсугай.

**3 дугаар зүйл.**Энэ хуулийг Зөвшөөрлийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР